Charlotte Amalie

Charlotte Amalie Ameriketako Estatu Batuen mende dauden Birjina Uharte Estatubatuarretako hiriburua da; Saint Thomas uhartean dago.

 Datu nagusiak 
2004an 19000 biztanle zituela kalkulatzen zen; 2000ko AEBetako erroldak 18914 kontatu zituen2000ko Birjina Uharte Estatubatuarretako errolda, U.S. Census Bureau, 2001eko uztailaren 3a..

Hiria Saint Thomas uhartearen hegoaldearen erdialdean dago; izen bereko badiaSaint Thomas Harbour ingelesez. Hassel uharteak bereizten du itsaso zabaletik. Zenbait muinok (Careen Hill hego-mendebaldean, Flag Hill hego-ekialdean...) inguratzen dute.

Izena daniarrekUhartea Danimarkako kolonia izan zen 1672tik 1917ra. jarri zioten Kristian V.a erregearen emaztea zen Karlota Amalia Hessen-Kasselekoa (1650-1714) erreginaren omenez.

Charlotte Amalieren ur sakoneko portua famatua da. Garai batean itsaslapurren babeslekua, egun gurutzontzi askotako itsas-bidaietan tarteko geltokia izan ohi da; 2004an modu horretan 1.5 milioi bidaiarik bisitatu zuten hiria.

 Eraikin historikoak 
Aipatzeko moduko eraikin historiko asko ditu hiriak, tarteanOndare historikoa babesten duen elkartearen webgunea.:
 Amerikako bigarren sinagoga zaharrentzat jotzen denaSinagogaren webgunea.; 1833koa daThe United States Virgin Islands mapa, Phillip A. Schneider, University of Illinois, 1983..
 Done Petri eta Pauloren (Saint Peter and Paul's) katedrala 1844koa da.
 Eliz metodista bat 1700ekoa da gutxi gorabehera.
 Merkatu plaza (Market Square) 1800ekoa dela kalkulatzen da.

 Garraiobideak 
 30 Autobidea edo Veterans Drive delakoak hiria zeharkatzen du.
 Charlotte Amalien Birjina Uharte Estatubatuarretako bi aireportuetatik bat dago, Cyril E. King aireportua; AEBetako ekialdeko kostalderako bidaiak proposatzen ditu batez ere.

 Erreferentziak 

 Ikus, gainera 
 Birjina Uharte Estatubatuarrak

 Kanpo estekak 
  Charlotte Amalieko mapa bat.
  Go to St Thomas webgunea.
  Virgin Islands Travel Information webgunea.


Kategoria:Ameriketako Estatu Batuetako hiriburuak
Kategoria:Birjina Uharte Estatubatuarrak